Nariadenie Komisie (ES) č. 3236/94
z 21. decembra 1994,
ktorým sa v dôsledku pristúpenia Rakúska, Fínska a Švédska mení a dopĺňa nariadenie (EHS) č. 2123/89, ktorým sa ustanovuje zoznam reprezentatívnych trhov s bravčovým mäsom v spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Nórska, Rakúska, Fínska a Švédska, a najmä na jeho článok 169,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (EHS) č. 1249/89 [2], najmä na jeho článok 4 ods. 6,
keďže podľa článku 4 ods. 2 nariadenia (EHS) č. 2759/75 sa trhová cena zabitých ošípaných v spoločenstve zisťuje na základe cien zaznamenaných na reprezentatívnych trhoch;
keďže nariadenie Komisie (EHS) č. 2123/89 [3], naposledy zmenené a doplnené nariadením (ES) č. 3787/90 [4], ustanovilo zoznam reprezentatívnych trhov s bravčovým mäsom v spoločenstve;
keďže na to, aby bolo možné použitie článku 4 ods. 2 nariadenia (EHS) č. 2759/75 v nových členských štátoch, sa musí upraviť príloha k nariadeniu (EHS) č. 2123/89 tak, že sa v nej doplní zoznam reprezentatívnych trhov v Rakúsku, Fínsku a Švédsku,
PRIJALA TOTO NARIADENIE:
Článok 1
Príloha k nariadeniu (EHS) č. 2123/89 sa nahrádza prílohou k tomuto nariadeniu.
Článok 2
Toto nariadenie nadobúda účinnosť 1. januára 1995, pričom podlieha nadobudnutiu platnosti zmluvy o pristúpení Nórska, Rakúska, Fínska a Švédska.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 21. decembra 1994